Autor: MM
Reede, 17. jaanuar 2020.Loe kommentaare
| KommenteeriMaanteeamet kuulutas välja riigihanke Kuressaare-Kihelkonna-Veere riigitee kilomeetritel 2,383 kuni 8,250 Kuressaare-Tõlli lõigu ümberehituse töövõtja leidmiseks. Hanke eeldatav maksumus on ligi 1,69 miljonit eurot.
Hanke raames ehitatakse Kuressaare-Kihelkonna-Veere kilomeetrile 3,654 ka Matu sild. Tööde käigus ehitatakse ümber sidekanalisatsioon ja selles paiknevad sidekaablid. Töövõtja on seetõttu kohustatud sõlmima kolmepoolse koostöölepingu maanteeameti ja Telia Eesti AS-iga.
Töövõtja peab uuendama ja hankima kõik vajalikud kooskõlastused ja load ning katma kõik kulutused nende hankimiseks ning nendest tulenevate tingimuste täitmiseks. Samuti peab töövõtja fotograafiliselt jäädvustama ehitustööde progressi ja olulisemaid tööde etappe. Fotod tuleb teha digitaalselt, vähemalt 30 kontrollfotot kuus.
Pakkumusi saab esitada 12. veebruari hommikuni. Hankeleping sõlmitakse 66 kuuks.